Kolmapäeval avaldatud Danske tellitud välisaudit, mis käsitles Danske Eesti filiaali tegevusi aastatel 2007-2015 näitas, et panga Eesti üksuse 10 000 mitteresidendist kliendist olid enamik kahtlased ning tõenäoliselt on suur osa panga toonasest 200 miljardi eurosest tehingute voostki probleemne.

Euroopa Komisjon saatis kirja Euroopa Pangandusjärelevalveametile (EBA), paludes tal kasutada täielikult oma volitusi, et uurida mis juhtus Danske Eesti üksuse monitooringuga, ütles EK kõneisik Christian Wigand pühapäeval AFP-le.